Benben

Benben ili Ben-ben, u egipatskoj mitologiji, je sveti brežuljak koji se uzdignuo iz okeana Nuna, a na njemu je stvoren bog Sunca.

 Stvaranje svijeta 

Mit o stvaranju svijeta ima tri verzije – iz Heliopolisa, Memfisa i Hermopolisa. U svim mitovima se spominje prvobitni okean Nun. U svim tim gradovima se smatralo da predstavljaju Benben. U Heliopolisu vrhovni stvaratelj je bio bog Sunca Ra (ili Atum), koji se pojavio na brežuljku kao Nunov sin te je ispljunuo svoju djecu, Šua i Tefnut. Tvrdilo se da je hram u Heliopolisu izgrađen na mjestu tog brežuljka te je tu bio postavljen Benben-kamen, u obliku male piramide. Velike piramide nisu samo faraonske grobnice nego utjelovljuju primordijalno brdo na kojem je rođeno Sunce. U Memfisu su vjerovali da je na Benbenu nastao bog umjetnika Ptah, a u Hermopolisu da su parovi bogova i božica stvorili Benben, iz kojeg je rođen Ra. Kasnije su svećenici iz Tebe također tvrdili da je Teba mjesto Benbena, te da je iz njega rođen Amon (ili Amon-Ra). Sa Benbenom je povezana i ptica Bennu, egipatski feniks. Budući da se nakon poplava Nila ponovno pojavljuje tlo, otuda je došlo i vjerovanje u Benbena, koji je izronio iz Nuna, a na kojem su bogovi stvorili život.

 Reference 

 Vanjski linkovi 

Kategorija:Egipatska mitologija